“ไอซีบีซี (ไทย)” ขายบิ๊กล็อต FSS กว่า 71 ล้านหุ้นเหลือถือไม่เกิน 10% ตามเกณฑ์ธปท.
ผู้ถือหุ้นใหญ่ขายบิ๊กล็อตหุ้น FSS กว่า 71 ล้านหุ้นเหลือถือไม่เกิน 10% ตามเกณฑ์ธปท. ส่งไม้ต่อ “Apex Speed Holdings” 
ผู้ถือหุ้นใหญ่ขายบิ๊กล็อตหุ้น FSS กว่า 71 ล้านหุ้นเหลือถือไม่เกิน 10% ตามเกณฑ์ธปท.
31 พ.ค. 2562

บริษัทหลักทรัพย์ฟินันเซีย ไซรัส จำกัด (มหาชน) หรือ FSS แจ้งว่าบริษัทได้รับแจ้งจากหนึ่งในผู้ถือหุ้นรายใหญ่ของบริษัท คือ ธนาคารไอซีบีซี (ไทย) เรื่องการลดอัตราส่วนการถือหุ้นในบริษัทลงให้เหลือไม่เกิน 10% ของจำนวนหุ้นที่จำหน่ายได้แล้วทั้งหมดของบริษัท เพื่อให้เป็นไปตามพระราชบัญญัติธุรกิจสถาบันการเงิน พ.ศ. 2551 และประกาศธนาคารแห่งประเทศไทย (ธปท.) ที่ สนส. 7/2561 เรื่อง หลักเกณฑ์และวิธีการลงทุนของสถาบันการเงิน
โดยเมื่อวานนี้ (30 พ.ค.) ธนาคารไอซีบีซี (ไทย) ได้ขายหุ้นจำนวน 71,440,151 หุ้น หรือคิดเป็น 12.29% ของหุ้นที่จำหน่ายได้แล้วทั้งหมดของบริษัทให้กับ Apex Speed Holdings Limited โดยเป็นการซื้อขายแบบ Big Lot
ทั้งนี้ บริษัทยังไม่ทราบข้อมูลของผู้รับโอนหุ้นดังกล่าวโดยละเอียด หากบริษัทได้รับข้อมูลเพิ่มเติม จะรีบดำเนินการแจ้งตลาดหลักทรัพย์แห่งประเทศไทยโดยเร็ว แต่ขณะนี้บริษัทไม่มีการเปลี่ยนแปลงโครงสร้างการบริหารงาน และอำนาจควบคุม ตลอดจนนโยบายการบริหารงานของบริษัทอย่างมีนัยสำคัญ
อนึ่ง ตามข้อมูลของตลาดหลักทรัพย์แห่งประเทศไทย ณ วันที่ 28 ก.พ.62 ธนาคารไอซีบีซี (ไทย) ถือหุ้นใน FSS จำนวน 22.29%
(ภาพรวมข้อมูลผู้ถือหุ้น ณ วันที่ 28/02/2562)